Ban Ka hana jut meunari ka salah panggoeng.
Nyan kon kurung cucok keu droe kuh, saweub masalah jih aleh lam paya toh ditumei Peulatih awak Barca. Bit hana jituri droe jih si Setien nyan kira ju. Kapadim goe dimuen lon kalon si Vidal jipakek keu awak peumasok bohla. Tat jipap kira ju si Setien nyan. Luh nyan hana meughoi jih pih ban Barca kumah jih watei El Clasico baroe sa. Lon tuan meulupah glak bit keu Setien. Adak na rab bineh lon, ka lon supoet ngon ikuu paroe kira ju. Han ek lon pikei keu jih saweub awak peulop bohla jai diduk bak cadangan. Si Ansu Fati na, masak si gam Chili nyan dijak peumuen disampeng Griezmann ngon Messi. Abeh akai lon bak lon pikei keu Setien nyan kuh.
Sang bak hi nyoe lagoi nyan taktik Setien, kajut lon teubak Barca kali nyoe suwah lih kupak dan rahueng bak rudok. Hana jitumei sapue kira ju nyoe bit nan dipeulaku. Awak atoe lam klub Barca pu hana jipikei meubacut pih pu ilei, jijak pakek Setien nyan keugantoe Valverde. Adak brok-brok Valverdei hana sebrok apa Setien nyoe. Bit-bit meulungkop abeh awak Messi ngon rakan-rakan kali nyoe. Dimuen bak gob cit katatu'oh aju kiban hasei. Nyoe kon seri, kakuh keumah jih Barca. Adan na meunang pih meulupah susah, adoooh Setien eee.. pu kajak meucuca u Camp Nou!
Na cit yan seumikei bahwasajih na dipuebeda muen Barca keutimbang awai bakjaroe Valverde. Barca kamulai balek tiki-taka, cuma hana penting nyan. Barca na meunang?!